Készítse el a mintában látható weboldalt az alábbiak szerint!

1. Nyissa meg az *index.html* állományt és állítson be hivatkozásokat a *pincesor.css* és a   
   *bootstrap-grid.css* stílusfájlokra! (2)
2. Az oldal címe **H1**-es címsorral formázva PINCESOROK legyen és ez a szöveg kerüljön az oldal címkéjébe is! (2)
3. Illessze be a mellékelt képeket (*gyorkony1.jpg, szoald1.jpg, gyorkony2.jpg, szolad2.jpg*) sorban, a **box** osztálykijelölővel megjelölt elemekbe! (4)
4. Az első két képhez rendelje hozzá a **khiv** osztálykijelölőt! (1)
5. A képek alatt **H2**-es címsorban illessze be a települések neveit (Györköny és Szólád)! (2)
6. Az első két képhez rendeljen hivatkozásokat a <http://gyorkony.hu> és a <http://szolad.hu> webhelyekre! A hivatkozások új ablakban nyíljanak meg! (2)
7. Állítsa be a bootstrap osztályok segítségével, hogy a **bw** osztálykijelölővel jelölt elemek nagy felbontás esetén négy oszlopban helyezkedjenek el (col-xl-3), 768px felbontás alatt pedig két oszlopba rendeződjenek (col-sm-6)! (8)
8. Illessze be a *pincesorok.txt*-ben lévő szöveget a **szoveg** osztálykijelölővel megjelölt elembe! (1)
9. Formázza meg a szöveget bekezdésekkel, a mintához hasonlóan! A „Csodálatos Magyarország” szöveg egyben hivatkozás legyen a <https://csodalatosmagyarorszag.hu> oldalra! (5)
10. Nyissa meg a *pincesor.css* stílusszabályokat tartalmazó állományt! A teljes oldal háttérszínét állítsa világossárgára! (1)
11. Hozzon létre egy **fej** osztálykijelölőt és állítsa a magasságát és a sormagasságát 120 pixelre, és a szöveget igazítsa középre! (4)
12. Állítson be a **box** osztály hátterének lineáris színátmentet a yellowgreen és olive színekkel! (2)
13. Állítsa be megfelelő stílusszabályok alkalmazásával, hogy az oldal szövegében lévő forrásmegjelölés (Csodálatos Magyarország) a mintához hasonlóan jobbra igazítva, dőlt szöveggel jelenjen meg! Használja a beállításokhoz a stílusfájlban lévő **forr** osztályt! (2)
14. Állítsa be, hogy ha a **khiv** osztálykijelölővel megjelölt elemekre (két első kép) mozgatjuk az egérmutatót, akkor 3px vastagságú sárga keret jelenjen meg a képek körül! (4)



